Milano–Torino

Milano–Torino er det eldste eksisterende endagsrittet i landeveissykling. Rittet går fra Milano til Torino i Italia over 199 km, og ble først arrangert i 1876. Den andre utgaven ble derimot ikke arrangert før i 1894, og først fra 1911 ble det arrangert regelmessig. 

Milano–Torino arrangeres av RCS MediaGroup, samme arrangør som står bak blant annet Giro d'Italia.

Tidspunktet for rittet har variert. Frem til 1987 var rittet alltid syv dager før Milano–Sanremo, og ble sett på som viktig i forberedelsen til vårklassikerne. I 1987 ble rittet flyttet til oktober, like før Lombardiet rundt, fordi arrangørene ikke var tilfreds med været i Nord-Italia i mars. I 2005 var Milano–Torino tilbake på det tradisjonelle tidspunktet tidlig i mars, men i 2008 var rittet igjen i oktober og byttet da plass med det nyetablerte Monte Paschi Eroica.

Vinnere

Eksterne lenker
 

Sykkelritt i Italia
Repeterende arrangementer etablert i 1876
1870-årene i Italia